Sekolah Jenis Kebangsaan (C) Ming Chih

Sekolah Jenis Kebangsaan (C) Ming Chih atau nama ringkasnya SJK(C) Ming Chih, merupakan sebuah Sekolah jenis kebangsaan Cina yang terletak di Patah Pedang, Minyak Beku. Sekolah Jenis Kebangsaan Cina Ming Chih adalah sebuah sekolah “Under Enrolment”. Ia terletak di kampung Patah Pedang Minyak Beku, kira-kira 18 kilometer jauhnya dari pusat bandar Batu Pahat. Sejarah Sekolah ini adalah sekolah rendah cina yang paling awal didirikan di kawasan pantai Minyak Beku, Batu Pahat. Ia didirikan pada tahun 1939 oleh penduduk-penduduk kaum Cina tempatan dengan tujuan memberi peluang belajar kepada anak-anak penduduk kampung ini. Pada 10 April 1940, penyerahan tapak tanah sekolah dilakukan. Tuan Kebun Kelapa, Encik Lim Choo dan anaknya, Encik Lim Kee, menderma sekeping tanah yang luasnya 100 kaki lebar dan 132 kaki panjang untuk dijadikan tapak tanah sekolah. Sekolah ini terpaksa ditutup dalam masa pemerintahan Jepun dan dibuka semula selepas Jepun menyerah diri kepada pihak British. Pada tahun 1952, sekolah ini dijadikan Sekolah Rendah Jenis Kebangsaan Cina dengan bantuan separuh kerajaan.Pada 15 Mac 1983 , sekolah mula mendirikan bangunan perpustakaan. Pembinaan tambahan perpustakaan sekolah tersebut telah pun siap pembinaannya pada 25 Ogos 1983. Projek pembinaan dua unit tandas telah disempurnakan pada 31hb Ogos 1998. Pada tahun 1988, bilangan murid turun setiap tahun. Pada tahun ini (2005) murid hanya ada tiga orang sahaja. Ini disebabkan sekolah ini terletak di kawasan pendalaman lagi terpencil, peluang untuk bekerja sangat terhad. Generasi-generasi mudanya terpaksa berpindah keluar ke bandar untuk mencari rezeki. Pada 14hb Jun 2004 , Kementerian Pendidikan telah meluluskan perpindahan sekolah. Lembaga Sekolah dan pemimpin MCA tempatan bertanggungjawab untuk menubuhkan Jawatankuasa Perpindahan dan mengenalpasti tapak baru yang sesuai. Pada 25hb Julai 2004 ahli jawatankuasa bagi perpindahan sekolah ini telah ditubuhkan. Baru-baru ini difahamkan dari pemimpin MCA bahwa tapak baru berada di Gelang Patah ,Johor Bahru. Pada 1 Disember 2009, SJK ( C) Ming Chih telah berpindah ke NO.5, Jalan Hijauan 2, Horizon Hills, 79100 Nusajaya, Johor Bahru. Pada 3 Januari 2010, jumlah enrolmen murid mencapai 510 orang murid dan seramai 32 orang guru dan 2 orang staf sokongan. Jamuan Kutipan Derma doadakan pada 28hb Julai untuk menyediakan kemudahan yang lebih lengkap untuk kegunaan murid dan guru. Pada tahun 2011, jumlah enrolmen murid mencapai 675 orang murid dan 38 orang guru dan 3 orang staf sokongan. Sekolah dibuka 2 sesi iaitu 5 kelas Tahun 1 berada di sesi petang. Pada tahun 2012, jumlah murid terus bertambah dan mencapai jumlah 795 orang dan seramai 43 orang guru serta 3 orang staf sokongan berkhidmat di sekolah ini. Jumlah kelas yang dibuka ialah 25 kelas di mana 15 kelas pada sesi pagi dan 10 kelas pada sesi petang. Pada tahun seterusnya, 2013, populasi penduduk di taman berdekatan semakin bertambah. Dengan perkembangan ini, enrolmen murid telah mencapai 876 orang dengan jumlah kelas sebanyak 27 dan seramai 47 orang guru serta 4 orang staf sokongan berkhidmat di sekolah ini. Cadangan pembinaan sebuah dewan serbaguna juga dikemukakan oleh pihak JPS dan PIBG sekolah. Pada tahun 2014, jumlah guru dan enrolmen murid mencapai 50 orang guru dan 932 orang murid. Pada tahun yang sama, Dewan Serbaguna telah siap untuk dibina. Objektif Sekolah 1. Menambah serta memupuk minat belajar yang tinggi dan berkekalan di kalangan murid. 2. Menghapuskan sikap ‘cepat mengalah ’, ‘tidak apa ’ di kalangan murid-murid terhadap pelajaran. 3. Mewujudkan golongan pelajar yang peka kepada perubahan. 4. Membina dan memupuk nilai-nilai murni dan semangat patrotik. 5. Menanam nilai-nilai yang murni dan tinggi terhadap kejayaan yang cemerlang. 6. Meningkatkan prestasi akademik dan bukan akademik. 7. Memupuk minat pelajar-pelajar dalam bidang kebangsaan seperti muzik, senilukis dan kraf tangan, tarikan dan nyanyian dan sebagainya. 8. Meningkatkan kecekapan dalam bidang kemahiran pembelajaran di kalangan pelajar. 9. Memupuk sikap bekerjasama dan bersatupadu di kalangan murid. 10. Mendidik murid-murid supaya mereka akan memelihara keadaan masyarakat yang harmoni, bersatupadu dan taatsetia seperti yang termaktub di dalam Rukun Negara. 11. Memelihara murid-murid yang menguasai kemahiran membaca, mengira dan menulis dengan baik setelah tamat pendidikan rendah 6 tahun nanti. 12. Mendidik murid-murid supaya dapat membantu dalam pencapaian matlamat dan cita-cita Wawasan Pendidikan dan seterusnya Wawasan 2020. Lagu Sekolah Lagu dalam Bahasa Cina sahaja: 词 Lirik ：陈俗霖 Tan Shu Lih 曲 Lagu ：刘宝龙 Paul Law 高耸云霄浩然山 明智华小 我们的乐园 德智体群美兼修 首脑并用 身心都健康 山清秀地 美好风光 礼仪廉耻 还要 重信义 齐心努力 吾爱明智 校运昌隆必四海名扬 Alamat Sekolah Jenis Kebangsaan (C) Ming Chih Patah Pedang, Minyak Beku 83030, Batu Pahat Johor, Malaysia Telefon = +607-2391273 Faks = +607-2391273 Rujukan 2. SEJARAH SJK (C) MING CHIH : https://www.gbs2u.com/bd/index3.asp?userid=41017945&idno=2&lang= Pautan luar